

 **Eftirfarandi gæðaviðmið eru fyllt út af fulltrúa fyrirtækisins. Nauðsynlegt er að gefa greinagóðar upplýsingar um það hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur innsend gögn. Í vettvangsheimsókn sannreynir úttektaraðili upplýsingarnar.**

 Gæða- og umhverfisvottun ferðaþjónustunnar

Á leið til sjálfbærrar ferðaþjónustu

Sértæk gæðaviðmið nr. 210

5. útgáfa 2022

**Hestaferðir og hestaleigur**

vakinn.is

|  |  |  |  |  |
| --- | --- | --- | --- | --- |
| ***210-1*** | ***Öryggi***  | ***Já*** | ***Á ekki við*** | ***Hvernig uppfyllt/skýringar*** |
| *210-1.1* | Til er ferðaáætlun (skrifleg lýsing) fyrir hverja tegund ferða þar sem m.a. er fjallað um leiðir sem fara skal, tímaáætlun og fyrirkomulag ferðar. |  |  |  |
| *210-1.2* | Til er gátlisti um öryggisbúnað í ferðum t.d.:1. Búnað til að veita fyrstu hjálp fyrir menn og hesta.
2. Fjarskiptabúnað.
3. Leiðsögutæki.
4. Reiðhjálma.
5. Aukafatnað.
6. Endurskinsmerki í vetrarferðum.
7. Annað eftir aðstæðum í hverri ferð.
 |  |  |  |
| *210-1.3* | Til er skrifleg áætlun um viðhald, þrif og endurnýjun búnaðar. Í henni er m.a. fjallað um eftirfarandi:1. Reglulega skoðun og prófun búnaðar. T.d. reiðtygi yfirfarin, borið á þau og slitnum hlutum skipt út eftir þörfum.
2. Sótthreinsun og þrif á búnaði.
3. Líftíma búnaðar m.t.t. aldurs og notkunar, þar með talið hjálmar (sjá viðurkennd viðmið framleiðanda).
 |  |  |  |
| *210-1.4* | Allur búnaður er í mjög góðu ásigkomulagi m.a.:1. Hnakkar og reiðtygi.
2. Reiðhjálmar.
3. Fatnaður hreinn og í góðu almennu ástandi.
 |  |  |  |
| *210-1.5* | Vel er gengið frá búnaði að notkun lokinni og hann geymdur við snyrtilegar og góðar aðstæður sem rýra ekki öryggis- og notagildi hans. |  |  |  |
| *210-1.6* | Fjöldi viðskiptavina á hvern leiðsögumann er að hámarki átta. |  |  |  |
| *210-1.7* | Leiðsögumenn/starfsfólk hefur kunnáttu til að velja hesta með tilliti til hæfni og reynslu viðskiptavina og getur metið hversu hratt skal fara miðað við aðstæður. Ábyrgðaraðili hverrar ferðar er skilgreindur. |  |  |  |
| *210-1.8* | Í undirbúningi fyrir ferðir fara leiðsögumenn yfir gátlista þar sem fram koma atriði varðandi m. a.:1. Ferðaáætlun og leiðir sem fara skal.
2. Veðurspá.
3. Búnað.
4. Upplýsingar um viðskiptavini.
5. Að viðbragðsáætlanir séu ávallt með/aðgengilegar í ferðum.
 |  |  |  |
| *210-1.9* | Stilla skal allan búnað (hjálm, brynju, hnakk og ístöð) fyrir hvern viðskiptavin og tryggt að gjarðir séu vel hertar öllum stundum. |  |  |  |
| *210-1.10* | Allir sem fara á hestbak nota reiðhjálma.  |  |  |  |
| *210-1.11* | Þess er gætt að virða alltaf ýtrustu reglur um sóttvarnir til að hindra útbreiðslu sjúkdóma í búfénaði sbr. gildandi lög um dýrasjúkdóma og varnir gegn þeim.Hjálmar og annar búnaður sem kemur erlendis frá er sótthreinsaður samkvæmt þeim reglum sem eru í gildi hverju sinni. |  |  |  |
| *210-1.12* | Til er gátlisti fyrir leiðsögumenn um þau öryggisatriði sem farið er yfir með viðskiptavinum fyrir ferð og á meðan ferð stendur m.a. varðandi:1. Staðhætti og veðurskilyrði.
2. Tímaáætlun.
3. Öryggisráðstafanir þar sem gæta þarf sérstakrar varúðar vegna aðstæðna t.d. í miklum bratta, á grýttum svæði, reiðleiðum við sjó og vötn, ef holklaki er í slóðum, við þjóðvegi og fleira.
4. Viðeigandi skjólfatnað og búnað.
5. 112 neyðarnúmer á Íslandi.
 |  |  |  |
| *210-1.13* | Fyrirtækið tryggir að í þeim tilfellum sem fara þarf yfir vatnsföll hafi leiðsögumenn þekkingu til að velja vöð þar sem straumur, dýpi og bakkar henta til yfirferðar. |  |  |  |
| *210-1.14* | Fyrirtækið upplýsir viðskiptavini um nauðsyn þess að vera í góðu líkamlegu ástandi og að neysla áfengis eða vímuefna geti komið í veg fyrir þátttöku í ferð.  |  |  |  |
| *210-1.15* | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. Skýrt er hver tekur ákvörðun um aflýsingu ferða. |  |  |  |
| ***210-2*** | ***Aðbúnaður og umhirða hrossa***  | ***Já*** | ***Á ekki við*** | ***Hvernig uppfyllt/skýringar*** |
| *210-2.1* | Fyrirtækið starfar samkvæmt reglugerð um velferð hrossa og sér til þess að starfsmönnum sé kynnt efni hennar. |  |  |  |
| *210-2.2* | Gólf hesthúsa eru með stömu yfirborði sem auðvelt er að þrífa. Gólf í stíum eru þrifaleg og mjúk.  |  |  |  |
| *210-2.3* | Stíur eru það stórar að hestar geti auðveldlega legið og snúið sér innan þeirra og ekki minni en ákvæði gildandi reglugerðar um velferð hrossa segja til um. |  |  |  |
| *210-2.4* | Haldin er dagbók um notkun og umhirðu hrossa. Álag á hross er aldrei meira en þrek þeirra leyfir.  |  |  |  |
| ***210-3*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *210-3.1* | Fyrirtækið leitast við að lágmarka neikvæð umhverfisáhrif vegna starfseminnar, forðast ofbeit og mikið álag á viðkvæma náttúru.  |  |  |  |
| *210-3.2* | Ávallt eru notaðir vegir/slóðar eða leiðir þar sem umferð veldur ekki skemmdum á gróðri eða jarðvegi. Sé þess kostur skal nota merkta vegi eða slóða. Farið er eftir lögum og reglugerðum um náttúruvernd. |  |  |  |
| *210-3.3* | Viðskiptavinir eru fræddir um salernisúrræði þar sem hefðbundin aðstaða er ekki fyrir hendi. |  |  |  |
| *210-3.4* | Í upphafi ferðar minnir leiðsögumaður viðskiptavini á ábyrga ferðahegðun.  |  |  |  |
| ***210-4*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *210-4.1* | Leiðsögumenn hafa reynslu af leiðsögn í hestaferðum. |  |  |  |
| *210-4.2* | Leiðsögumenn í lengri ferðum (fjórar klst. eða lengri) fá þjálfun í notkun tækjabúnaðar m.a. til að geta gefið upp staðsetningu og veitt upplýsingar um aðgengi að því svæði sem farið er um ef kalla þarf eftir aðstoð. Í þjálfuninni skal m.a. fara yfir eftirfarandi: 1. Notkun GPS staðsetningartækis.
2. Notkun viðeigandi fjarskiptamáta fyrir mismunandi svæði, t.d. farsími, talstöð og Tetra.
3. Notkun áttavita og korts (a.m.k. fyrir lengri ferðir í óbyggðum).
 |  |  |  |
| *210-4.3* | Allir leiðsögumenn og starfsmenn í ferðum hafa lokið skyndihjálparnámskeiði (4 klst.) frá viðurkenndum aðila og sækja upprifjunarnámskeið á tveggja ára fresti. |  |  |  |
| *210-4.4* | A.m.k. einn leiðsögumaður í lengri ferðum (tvær klst. eða lengri) hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði frá viðurkenndum aðila og sækja upprifjunarnámskeið (4 klst.) á tveggja ára fresti.  |  |  |  |
| *210-4.5* | A.m.k. einn leiðsögumaður í hverri ferð um óbyggðir\* hefur lokið námskeiðinu Vettvangshjálp í óbyggðum (WFR) hjá Slysavarnafélaginu Landsbjörg eða sambærilegu námskeiði hjá öðrum aðila og sækir upprifjunarnámskeið á þriggja ára fresti. |  |  |  |
| *210-4.6* | A.m.k. einn leiðsögumaður í hverri ferð um óbyggðir\* hefur lokið námskeiðunum *Ferðamennska og Rötun* hjá Slysavarnafélaginu Landsbjörg eða sambærilegum námskeiðum hjá öðrum aðila. |  |  |  |

*\*Óbyggðir eru staðir eða svæði þar sem tekur a.m.k. tvær klst. að fá björgun/aðstoð viðbragðsaðila landleiðina.*